**ณภัทร ชุ่มจิตตรี** (เกิด 9 พฤษภาคม พ.ศ. 2525) เป็นที่รู้จักกันในชื่อ **คิง ก่อนบ่าย** เป็นนักแสดงชาวไทย ที่มีเอกลักษณ์เป็นที่จดจำได้ คือเลียนแบบเสียงนักร้องดังได้หลายคนและบางครั้งแสดงเลียนแบบนักการเมือง ถือได้ว่าเป็นอีกก็อปปี้โชว์มากความสามารถอีกรายของวงการบันเทิง โดยเป็นนักแสดงหลักของรายการ ก่อนบ่ายคลายเครียด แต่ลาออก เพื่อเข้าร่วมการเมืองเต็มตัว อีกทั้งเป็นนักการเมืองท้องถิ่นอีกด้วย

ประวัติ
-------

ณภัทร ชุ่มจิตตรี เกิดเมื่อวันที่ 9 พฤษภาคม พ.ศ. 2525 ที่จังหวัดประจวบคีรีขันธ์ โดยบิดาทำงานเป็นอบตจังหวัดประจวบคีรีขันธ์ โดยปัจจุบันบิดาของเขาทำงานเป็นผู้ช่วยผู้ใหญ่บ้าน โดยบิดาและและมารดาของเขาแยกทางตอนเด็กเป็นคนที่ชอบดูตลกตั้งแต่เด็กและเป็นคนตลก มีอยู่วันหนึ่งได้มีเจ้าของวงดนตรีได้ชวนไปอยู่วงของเขา โดยเขาใช้ชื่อ คิง ซุปเปอร์ฮา โดยเล่นตลกในจังหวัด ภายหลังเกิดปัญหากับทางบ้านทำให้หนีออกจากบ้านทิ้งครอบครัวไปอยู่กับผู้หญิงอีกคนแต่ก็เลิกรากันไป เมื่อเรียนจบ ปวช. ได้มาทำงานเป็นผู้จัดการศูนย์รถยนต์แห่งหนึ่งโดยทำงานจนได้รับความนับถือจากศูนย์รถยนต์แห่งนั้น 

คิงได้เข้าสู่วงการบันเทิงด้วยการไปเจอเว็บไซด์ประกาศหานักแสดงตลกเข้าไปในรายการ ก่อนบ่ายคลายเครียด โดยเขาก็สามารถผ่านการประกวดและได้เข้าไปเล่น โดยได้ไปเล่นเป็นตัวประกอบของรายการอยู่นานพอสมควรภายหลังได้ไปอยู่กับกับคณะ สุเทพ สีใส ทำให้ฐานะทางการเงินเริ่มดีขึ้น แต่เพราะเจ้าตัวติดการพนันและความเจ้าชู้ของตัวเองทำให้เขาต้องเลิกกับภรรยาอีกคน

คิง เริ่มชื่อเสียงจากการเป็นก็อปปี้โชว์จากการสนับสนุนของ นุ้ย เชิญยิ้ม โดยเขาเล่นเป็นเงาเสียงเสก โลโซ จากรายการ กิ๊กดู๋ ทำให้ชิวิตของคิงรุ่งโรจน์เป็นอย่างมากทำให้คิงมีงานในวงการบันเทิงมากมาย

การศึกษา
--------

จบมัธยมศึกษาตอนต้นจาก โรงเรียนอ่าวน้อยวิทยานิคม

จบการศึกษาระดับ ปวช. จาก เทคนิคประจวบคีรีขันธ์

จบการปริญญาตรีจาก คณะมนุษยศาสตร์ สาขาสื่อสารมวลชน มหาวิทยาลัยรามคำแหง

ปัจจุบัน กำลังศึกษาปริญญาโท หลักสูตรบริหารธุรกิจมหาบัณฑิต สาขาการจัดการฟุตบอลอาชีพ มหาวิทยาลัยราชภัฏสวนสุนันทา

ชีวิตส่วนตัว
------------

คิงสมรสกับ อาย ณัฏฐิชานันท์ ชุ่มจิตรดี และมีบุตรกับอายด้วยกันสองคน

ละครโทรทัศน์และซีรีส์
---------------------

* เป็นต่อ ตอน BKL Girl
* สามทหารเสือสาว มายาตวัน รับบท เปี๊ยก
* สามีตีตรา รับบท สมหวัง
* ลูกสาวพ่อมด รับบท ป๋อง
* ในสวนขวัญ รับบท ดำ
* รักต้องอุ้ม รับบท รปภ จุก
* แอบรักออนไลน์ รับบท หุ้นขึ้น
* แหวนทองเหลือง รับบท เต่า
* ไฟล้างไฟ รับบท จิ๊ด
* บ้านนี้ผี (ไม่) ปอบ รับบท ริ้น
* มนต์รักสองฝั่งคลอง รับบท มืด
* สูตรรักชุลมุน ตอนที่ ตู้เซฟ อะ เฮ้ฟ อะ เฮ้ฟ
* เป็นต่อ 2017 ตอนที่ รอพี่นานมั้ยจ๊ะ รับบท อ๊อด (นักแสดงรับเชิญ)
* รักหลงโรง รับบท หล่อ
* คลื่นชีวิต รับบท สเตฟาน (นักแสดงรับเชิญ)
* ศึกรักข้ามรั้ว รับบท เฉียบ
* ปี่แก้วนางหงส์ รับบท อ้น
* เพลงรักมือปืน รับบท ดาบละมุด
* เล็บครุฑ รับบท ตวนกู คัสตาฟา (วัยหนุ่ม)
* คุณแม่สวมรอย รับบท ปื๊ด
* ฮาตามนัด
* My Hero วีรบุรุษสุดที่รัก เส้นสนกลรัก รับบท พัฒน์
* รักนี้บุญรักษา รับบท รักชาติ
* กรงกรรม รับบท ไอ้หวัง
* แก้วกลางดง รับบท แวว
* บางกอกลืมบอกแม่ รับบท พี่อ๋อย
* มรดกผีดก รับบท ยิ่ง
* เฮ้ย!ลูกเพ่ นี่ลูกพ่อ รับบท หมวดตึ๋ง (นักแสดงรับเชิญ)
* บ้านไร่สายสมร รับบท ไข่
* เถิดเทิงม่วนคักฮักหลาย ตอนที่ ตายล้างหนี้
* มันนี่ที่รัก รับบท ณเดชน์
* ทะเลลวง รับบท หมึก
* เขยบ้านไร่ สะใภ้ไฮโซ รับบท แดงต้อย (นักแสดงรับเชิญ)
* หุบพญาเสือ รับบท แจ้
* คุ้งเสน่หา รับบท แอ๊ะ
* กระสือลำซิ่ง รับบท ป๋อง
* ผู้ใหญ่ลี ศรีบานเย็น
* มาเฟียลําซิ่ง รับบท เจี๊ยบ
* นางทาสหัวทอง รับบท ตุ่น
* ดวงใจเทวพรหม ตอน ขวัญฤทัย รับบท พรานพร

ภาพยนตร์
--------

* มิสเตอร์ดื้อ กันท่าเหรียญทอง
* ก้านคอการ์ด (ภาพยนตร์ล้อเสียน)
* จั๊กกะแหล (ภาพยนตร์ล้อเสียน)
* ผู้ชาย ลัลล้า
* คู่เกย์พระโขนง (ภาพยนตร์ล้อเสียน)
* เมียมากพระโขนง (ภาพยนตร์ล้อเสียน)
* จอมขมังเวทย์ 2020
* ส้ม ปลา น้อย
* แฮปปี้นิวยู แสบสนั่น ยันหว่าง

รายการโทรทัศน์
--------------

* ก่อนบ่ายคลายเครียด
* โจ๊กตัดโจ๊ก ต้นฉบับสลับเพลง
* ร้องต้องรอด
* มาลัยไฟท์เตอร์
* ลูกทุ่งไอดอล
* นักผจญเพลง ตามฝันที่บางกอก
* ปลดหนี้
* ต้มยำอมรินทร์
* คุยแซ่บShow

บทบาทด้านการเมือง
-----------------

คิงเข้ามามีบทบาทแวดวงการเมืองซึ่งเป็นสิ่งที่ชื่นชอบมาตั้งแต่เด็ก โดยเขามาเป็นที่ปรึกษากิตติมศักดิ์ นายกเทศมนตรี จังหวัดประจวบคีรีขันธ์

โดยในปี 2566 คิงได้เข้ามามีบทบาทการเมืองแบบเต็มตัวด้วยการเปิดตัวเป็นว่าที่ผู้สมัคร ส.ส. พรรคพลังประชารัฐ ในการแม้ก่อนหน้านี้เคยออกมาโจมตีรัฐบาล ในการสมัครรับเลือกตั้งสมาชิกสภาผู้แทนราษฎรจังหวัดประจวบคีรีขันธ์ ในการเลือกตั้ง พ.ศ. 2566 โดยเขาได้ลงสมัคร ส.ส.ประจวบคีรีขันธ์ เขต 1 ประกอบด้วยอำเภอสามร้อยยอด อำเภอกุยบุรี อำเภอเมืองประจวบคีรีขันธ์ (ยกเว้นตำบลห้วยทราย) และอำเภอปราณบุรี (เฉพาะตำบลปากน้ำปราณ) โดยเขาได้หมายเลข 11 อีกด้วย แต่ไม่ได้รับการเลือกตั้ง

อ้างอิง
-------



1. ↑  "ประวัติ คิง ก่อนบ่าย หรือ ณภัทร ชุ่มจิตตรี".`{{cite web}}`: CS1 maint: url-status (ลิงก์)
2. ↑  *พลังหลังจอ : คิง ก่อนบ่าย : บ้าน-พลัง-ใจ (2 ก.ค. 64)*, สืบค้นเมื่อ 2023-10-10
3. ↑  *สุดจัดปนัดดา :ล้วงชีวิตตลก คิง ก่อนบ่าย ตลกงานวัด สู่เป็นนักก็อปปี้โชว์สุดฮา [EP:101] : 2 มี.ค.63*, สืบค้นเมื่อ 2023-10-10
4. ↑  "ประวัติ คิงก่อนบ่าย ตลกมากความสามารถ สู่เส้นทางนักการเมืองแบบเต็มตัว". *www.sanook.com/campus*. 2022-12-29.
5. ↑  *โต๊ะหนูแหม่ม | EP.246 คิงก่อนบ่าย ตัดสินใจเล่นการเมือง | 10 ม.ค. 66 | Full EP*, สืบค้นเมื่อ 2023-10-10
6. ↑  ""คิง ก่อนบ่าย" ขอโวย สุดทนเมียเปลี่ยนไป!". *banmuang.co.th* (ภาษาอังกฤษ).
7. ↑  คิง ก่อนบ่าย ควงภรรยา เปิดใจวิกฤตโควิด คิดขายบ้าน รถ หอบลูกๆ กลับบ้านนอก
8. ↑  "โซเชียลถล่ม "คิง ก่อนบ่าย" อำลาวงการตลก เปิดตัวเป็นว่าที่ผู้สมัคร ส.ส. พลังประชารัฐ". *www.sanook.com/news*. 2022-12-28.